               EUROPOS KOMISIJA
            Briuselis, 2016 11 08
            COM(2016) 708 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimopagal Ispanijos paraišką „EGF/2016/004 ES/Comunidad Valenciana, automobiliai“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2016 m. birželio 21 d. Ispanija pateikė paraišką „EGF/2016/004 ES/Comunidad Valenciana, automobiliai“ dėl finansinės paramos iš EGF atleidus darbuotojus
                  2
                ekonomikos sektoriuje, kuris priskiriamas NACE 2 red. 29 skyriui (Variklinių transporto priemonių, priekabų ir puspriekabių gamyba) NUTS 2 lygmens Ispanijos Valensijos autonominiame regione (ES52).

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        „EGF/2016/004 ES/Comunidad Valenciana, automobiliai“

                        Valstybė narė

                        Ispanija

                        Susijęs (-ę) regionas (-ai) (NUTS
                           3
                         2 lygis)

                        Valensijos autonominis regionas (ES52)

                        Paraiškos pateikimo data

                        2016 m. birželio 21 d.

                        Paraiškos gavimo patvirtinimo data

                        2016 m. birželio 21 d.

                        Prašymo pateikti papildomos informacijos data

                        2016 m. liepos 5 d.

                        Papildomos informacijos pateikimo terminas

                        2016 m. rugpjūčio 16 d.

                        Vertinimo atlikimo terminas

                        2016 m. lapkričio 8 d.

                        Intervencijos kriterijus

                        EGF reglamento 4 straipsnio 2 dalis

                        Susijusių įmonių skaičius

                        29

                        Ekonominės veiklos sektorius (-iai)

                        (NACE 2 red. skyrius)
                           4

                        29 skyrius (Variklinių transporto priemonių, priekabų ir puspriekabių gamyba)

                        Ataskaitinis laikotarpis (devynių mėnesių):

                        2015 m. birželio 30 d. – 2016 m. kovo 30 d.

                        Atleistų darbuotojų skaičius ataskaitiniu laikotarpiu

                        250

                        Bendras reikalavimus atitinkančių paramos gavėjų skaičius

                        250

                        Bendras tikslinių paramos gavėjų skaičius

                        250

                        Prie individualių poreikių pritaikytoms paslaugoms skirtas biudžetas, EUR

                        1 334 000

                        EGF paramai įgyvendinti skirtas biudžetas
                           5
                        , EUR

                        94 000

                        Visa suma, EUR

                        1 428 000

                        EGF parama, EUR (60 proc.)

                        856 800

               PARAIŠKOS VERTINIMAS

               Procedūra

               4.Ispanija paraišką „EGF/2016/004 ES/Comunidad Valenciana, automobiliai“ pateikė 2016 m. birželio 21 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2016 m. liepos 5 d. Komisija patvirtino gavusi paraišką ir tą pačią dieną Ispanijos paprašė pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. lapkričio 8 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 250 darbuotojų, atleistų iš darbo ekonomikos sektoriuje, kuris priskiriamas NACE 2 red. 29 skyriui (Variklinių transporto priemonių, priekabų ir puspriekabių gamyba) NUTS 2 lygmens Ispanijos Valensijos autonominiame regione (ES52).

                        Įmonės ir atleistų darbuotojų skaičius per ataskaitinį laikotarpį

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        INDUSTRIAS DOLZ SL

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        Iš viso įmonių: 29

                        Iš viso atleistų darbuotojų:

                        250

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        250

               Intervencijos kriterijai

               6.Ispanija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypdama nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų. NUTS 2 lygio Valensijos autonominiame regione (ES52) buvo atleista 250 darbuotojų.

               7.Šios paraiškos ataskaitinis devynių mėnesių laikotarpis – 2015 m. birželio 30 d. – 2016 m. kovo 30 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Visų ataskaitiniu laikotarpiu atleistų darbuotojų skaičius apskaičiuotas nuo darbo sutarties de facto nutraukimo dienos arba nuo sutarties galiojimo pabaigos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 250.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Ispanija teigia, kad per pastarąjį dešimtmetį Europos automobilių pramonė prarado didelę rinkos dalį.

               11.Vertinant absoliučiais skaičiais, kai 2015 m. ES 27 variklinių transporto priemonių gamyba sumažėjo 0,5 mln. vienetų, palyginti su 2006 m. (nuo 18,7 mln. vienetų 2006 m. iki 18,2 mln. vienetų 2015 m.), arba –2,8 proc.,  pasaulinė gamyba padidėjo 31,1 proc. (nuo 69,2 mln. vienetų 2006 m. iki 90,9 mln. vienetų 2015 m.)
                  6
                visų pirma Kinijoje ir kitose Pietryčių Azijos šalyse.

               12.Iš diagramos matyti, kad ES užimama lengvųjų automobilių rinkos dalis 2000–2013 m. nuolat mažėjo. ES užimama rinkos dalis sumažėjo nuo 39,3 proc. 2000 m. iki 22,3 proc. 2013 m., t. y. 17 procentinių punktų.

               Lengvųjų automobilių gamyba. Palyginimas tarptautiniu mastu (proc. rinkos dalis). 2000–2013 m.

                        ES

                        NAFTA

                        Japonija

                        Pietų

                        Korėja

                        BRIC šalys

                        Vienetai

                        Šaltinis. OICA.

               13.2015 m. Kinija buvo didžiausia automobilių gamintoja, pagaminusi 26 proc. pasaulinės produkcijos, o ES, antra pagal dydį gamintoja, pagamino 22 proc. pasaulinės automobilių produkcijos (iš 73,5 mln. lengvųjų automobilių)
                  7
               .  ES rinkos dalies mažėjimo tendencija yra ilgalaikė, kaip nurodyta Komisijos atliktuose ankstesnių su automobiliais susijusių EGF paraiškų, pagrįstų globalizacijos sukeltais prekybos pokyčiais, vertinimuose
                  8
               .

               14.Labiausiai tokią tendenciją skatina su globalizacija susijusi geografinė vartojimo slinktis, ypač spartus paklausos augimas Azijos rinkose, kuriuo ES gamintojai beveik negali pasinaudoti, nes tradiciškai šiose rinkose užima silpnesnes pozicijas.

               15.Europos lengvųjų automobilių pramonė taip pat nukentėjo nuo dėl ekonomikos ir finansų krizės sumažėjusios vidaus paklausos. 2008–2013 m. nuolat mažėjo įregistruotų lengvųjų automobilių skaičius ES. Nuo 2014 m. tendencija pasikeitė. Vis dėlto bendras įregistruotų automobilių skaičius vis dar atsilieka nuo iki ekonomikos ir finansų krizės vyravusio lygio
                  9
               .

               Įregistruoti nauji lengvieji automobiliai ES mln. vienetų
                  % pokytis / 2004–2015 m.

               16.Ispanijoje dėl sumažėjusios automobilių gamybos sumažėjo ir įmonių, ir darbo vietų skaičius. 2008–2014 m. laikotarpiu automobilių įmonių skaičius sumažėjo nuo 901 iki 806 (–10,5 proc.), o darbo vietų šiame sektoriuje sumažėjo nuo 164 038 iki 135 997
                  (–17 proc.). Valensijos autonominiame regione iš visų 187 įmonių veiklą nutraukė 62 automobilių įmonės. Šis sumažėjimas atitinka 33,16 proc.

               17.Iki šiol pateiktos 23 su variklinių transporto priemonių, priekabų ir puspriekabių gamyba susijusios EGF paraiškos; 13 iš jų buvo grindžiamos globalizacijos sukeltais prekybos pokyčiais, 10 – pasauline finansų ir ekonomikos krize
                  10
               .

               Darbuotojų atleidimą ir darbo veiklos nutraukimą lemiantys įvykiai

               18.Darbuotojų atleidimą lėmę įvykiai yra įmonės Bosal S.A., kuri atleido daugumą su šia paraiška susijusių darbuotojų, bankrotas ir uždarymas.

               19.Bosal S.A. veiklą pradėjo 1986 m. Sagunto mieste.  Pagrindinė jos veikla buvo variklinių transporto priemonių dalių ir reikmenų (visų pirma automobilių išmetimo sistemų, katalizinių keitiklių ir kt.) gamyba. Bosal pradėjo gaminti daugiausia Ispanijos automobilių rinkai. Tačiau vėliau pradėta gaminti įvairesnius produktus, įmonė gamino originalius komponentus taip pat kitoms automobilių rinkoms.

               20.Nuo 2012 m. įmonė patyrė sunkumų dėl sumažėjusios automobilių gamybos ES.  Siekdama pritaikyti gamybos pajėgumus prie paklausos ir sumažinti sąnaudas, Bosal pasinaudojo privalomaisiais sutrumpintos darbo dienos grafikais, kurie buvo taikomi visiems darbuotojams. Tačiau šios priemonės nepasiteisino – 2015 m. sausio 15 d. įmonė paskelbė bankrotą ir jai buvo nustatytas specialusis administravimas.  2015 m. lapkričio mėn. Bosal atleido visus darbuotojus (215) ir pradėjo likvidavimo procedūrą.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               21.9-ajame dešimtmetyje Sagunto – teritorijos, kurioje atleisti darbuotojai – ekonomika buvo iš esmės susieta su Altos Hornos del Mediterráneo (aukštakrosne). Po aukštakrosnės uždarymo teritorija buvo paskelbta lengvatine reindustrializacijos zona, kurioje naujam verslui kurtis buvo suteikta įvairių paskatų. Dauguma verslą Sagunte steigusių įmonių buvo susijusios su automobilių pramone. Nuo 2008 m. dėl ekonomikos ir finansų krizės ir automobilių gamybos globalizacijos bendro poveikio dauguma šių įmonių užsidarė arba gerokai sumažino savo veiklą, dėl to buvo sutrumpintos darbo valandos ir atleista darbuotojų.  Pramoninės veiklos sumažėjimas turėjo grandininio poveikio Sagunto ekonomikai ir užimtumui. 2015 m., palyginti su 2007 m., bedarbių skaičius Sagunte padidėjo trigubai – nuo 2 778 iki 6 437 asmenų. Dėl su šia paraiška susijusių 250 darbuotojų atleidimo dar labiau pablogės ir taip nestabili nukentėjusios teritorijos užimtumo padėtis.

               Išaiškinimas dėl išskirtinių aplinkybių, susijusių su paraiškos priimtinumu

               22.Ispanija teigia, kad nepaisant to, kad per devynių mėnesių ataskaitinį laikotarpį atleista mažiau nei 500 darbuotojų, atsižvelgiant į išskirtines aplinkybes ir į tai, kad daromas didelis poveikis vietos, regiono arba šalies ekonomikai, šiai paraiškai vis tiek turėtų būti taikomas EGF reglamento 4 straipsnio 1 dalies b punktas. Tuo tikslu ji nurodo faktą, kad 250 atleistų darbuotojų Sagunte yra didelis skaičius, atsižvelgiant į šio miestelio ir kaimo vietovės aplinkybes – teritorijos, kurios didelės ekonominės svarbos sektoriai, kaip antai automobilių, smarkiai nukentėjo nuo ekonomikos ir finansų krizės ir globalizacijos daromo poveikio. Nors užimtumas pernai rodė atsigavimo ženklų, nedarbo lygis Valensijos autonominiame regione vis dar išlieka 21,8 proc.
                  11
               .

               23.Iš socialinės apsaugos duomenų suvestinės matyti, kad 2015 m. Valensijos autonominiame regione dirbančių asmenų skaičius sumažėjo 15 proc. (–296 952 asmenys), palyginti su 2008 m., o Sagunte dirbančių asmenų skaičius sumažėjo 28,5 proc. (–5 939 asmenys), t. y. 13,5 procentinio punkto skirtumas, palyginti su regiono vertėmis
                  12
               .

               24.Cituodama Eurostato miestų su panašiu kaip Segunto gyventojų skaičiumi nedarbo duomenis Ispanija teigia, kad didesnis nei Sagunto (25,8 proc.) nedarbo lygis yra tik tų miestų, kurie yra ypač nutolusiose teritorijose (pvz., Le Tamponas (Reunjonas): 26,8 proc.) arba dėl kurių buvo pateiktos kelios EGF paraiškos (Centrinė Makedonija (Graikija): 28,7 proc.).

               25.Valensijos autonominis regionas yra vienas iš ES regionų, kuris labiausiai nukentėjo nuo ekonomikos ir finansų krizės ir globalizacijos. Nuo 2009 m. Ispanija, siekdama paremti šio regiono įvairiuose sektoriuose atleistus darbuotojus, pateikė devynias EGF paraiškas
                  13
               . Iš viso 1 560 įmonių, daugiausia MVĮ, atleido beveik 7 600 darbuotojų. Be to, Saguntas ir jo apskritis Camp de Morvedre vis dar patiria masinio atleidimo iš darbo, dėl kurio 2014 m. buvo pateikta ir patvirtinta EGF paraiška, poveikį
                  14
               .

               26.Dėl pastaraisiais metais vyravusių ekonominių sąlygų, dėl kurių daug įmonių nutraukė veiklą, pramoninės veiklos zonos šioje teritorijoje yra iš esmės neužimtos.   Pastaraisiais metais vietovėje nepradėjo veikti nė viena gamykla, kurioje galėtų įsidarbinti darbuotojai. Siekiant pakeisti šią tendenciją, Saguntas buvo įtrauktas į regioninės valdžios veiksmų planą, skirtą pramonei teritorijoje atgaivinti. Šiam tikslui 2016 m. biudžete numatyta keturi mln. EUR.

               27.Beveik 20 proc. Sagunto gyventojų yra vyresnio amžiaus asmenys, o 5,8 proc. – vyresni nei 80 m. amžiaus. Ilgalaikiai bedarbiai sudaro 38,5 proc. visų bedarbių skaičiaus, o ilgalaikiai vyresni nei 45 m. amžiaus bedarbiai – iki 58,7 proc.  Iš su šia paraiška susijusių atleistų darbuotojų 71 proc. yra vyresni nei 45 m. amžiaus, 78 proc. nuolat dirbo toje pačioje įmonėje bent 15 metų, ir 50 proc. neturi jokio išsilavinimo, dėl to jie ypač pažeidžiami, atsižvelgiant į darbo vietų trūkumą.  Be to, remiantis 2014 m. surašymo duomenimis Sagunte priklausomi asmenys sudaro 53,7 proc., o tai viršija 51,8 proc. ES 28 vidurkį
                  15
               .

               Tiksliniai paramos gavėjai ir siūlomi veiksmai

               Tiksliniai paramos gavėjai

               28.Numatyta, kad priemonėmis pasinaudos visi atleisti darbuotojai. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius

                        Lytis

                        vyrai

                        241

                        (96,4 %)

                        moterys

                        9

                        (3,6 %)

                        Pilietybė

                        ES piliečiai:

                        249

                        (99,6 %)

                        ne ES piliečiai:

                        1

                        (0,4 %)

                        Amžiaus grupė:

                        15–24 metai

                        0

                        (0,0 %)

                        25–29 metai

                        1

                        (0,4 %)

                        30–54 metai

                        191

                        (76,4 %)

                        55–64 metai

                        58

                        (23,2 %)

                        vyresni nei 64 metai:

                        0

                        (0,0 %)

               Siūlomų veiksmų tinkamumas

               29.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus:

               –Įžanginiai ir informaciniai susirinkimai. Tai pirmoji visiems atleistiems darbuotojams skirta priemonė, apimanti: 1) bendrus informacinius susirinkimus ir individualius informacinius susitikimus, kuriuose aptariami įgūdžių ir mokymo reikalavimai;  teikiama informacija apie konsultacijas ir mokymo programas; informuojama apie išmokas ir paskatas; 2) registracijos procedūrą.

               –Profesinis orientavimas. Tai apima darbuotojų, kurie naudojasi priemonėmis, profilio nustatymą ir prie individualių poreikių pritaikyto reintegracijos plano parengimą; praktinius seminarus apie verslumą ir darbo paieškos metodus;   konsultavimą ir prie individualių poreikių pritaikytos paramos teikimo tolesnius veiksmus paramos priemonių įgyvendinimo laikotarpiu. Kuravimo paslaugomis mokymų dalyviai gali naudotis ir po reintegracijos į darbo rinką.

               –Įdarbinimas. Tam vietos ir regiono lygmeniu bus intensyviai ir aktyviai ieškoma užimtumo galimybių, pasitelkiant įdarbinimo tarpininkus ir tinkamo darbo paieškos priemones. Šia priemone siekiama palengvinti paramos gavėjams individualiai atliekamą darbo paiešką.

               –Mokymas. Mokymo priemones sudarys įvairūs mokymo kursai, suskirstyti į profesinį mokymą ir universaliųjų įgūdžių ugdymą. Profesinio mokymo kursuose pagrindinis dėmesys bus skiriamas profesinės kvalifikacijos pažymėjimams, pvz., kurių reikalaujama keleiviams vežti (PKP)
                  16
                arba sektoriuose arba srityse, kur yra arba gali atsirasti galimybių, kaip antai, maisto sektoriuje (maisto sauga, RVASVT
                  17
                ir t. t.), kulinarijos,  profesinės rizikos prevencijos ir kokybės kontrolės bei aplinkosaugos standartų (ISO 9001
                  18
               , ISO 14000
                  19
               , EKVF
                  20
               , kt.) srityse, šildymo, vėdinimo ir oro kondicionavimo sistemų
                  21
                projektuose, pramoninės įrangos priežiūros srityje ir t. t. Universaliųjų įgūdžių ugdymo srityje bus siūlomi mokymai, kuriais ugdomi įvairūs darbo našumą gerinantys įgūdžiai, pvz., IKT, užsienio kalbų, verslo vadybos ir pan.

               –Verslumo skatinimas. Šios priemonės tikslas – padėti atleistiems darbuotojams, ketinantiems kurti savo verslą. Ją sudarys: verslo idėjos kūrimas, planavimas, galimybių studijų atlikimas, lėšų radimas ir pan.; taip pat individualus kuravimas per visą verslo steigimo procesą ir pagalba vykdant administracinius reikalavimus. Kuravimo paslaugomis mokymų dalyviai gali naudotis ir pasibaigus verslo kūrimo etapui.

               –Parama verslui steigti. Nuosavą verslą pradėję darbuotojai gaus iki 15 000 EUR paramą, kad padengtų steigimo išlaidas. Galimybė gauti finansavimą yra vienas iš didžiausių sunkumų, su kuriais susiduria naujas įmones steigiantys verslininkai. Šia finansinės paramos priemone siekiama skatinti verslumą.

               –Dalyvavimo išmoka. Dalyviams pasiekus sutartų reintegracijos rezultatų, jiems bus skiriama vienkartinė 600 EUR išmoka.

               –Su kelionėmis į mokymo vietą susijusių išlaidų padengimas. Priemonėse dalyvaujantys darbuotojai gaus išmoką, skirtą jų kelionės išlaidoms iš dalies padengti. Galutinė suma bus apskaičiuota pagal dalyvavimo dienų skaičių ir kelionės atstumą. Manoma, kad vidutiniškai dalyviai turėtų gauti 300 EUR.

               –Parama priklausomų asmenų globėjams. Jei priklausomus asmenis (vaikus, pagyvenusius žmones ar neįgalius asmenis) globojantys darbuotojai naudosis priemonėmis, jie gaus išmoką globos išlaidoms padengti .  Šia priemone siekiama padengti papildomas darbuotojų, kuriems tenka globoti išlaikomus asmenis, išlaidas, kad jie galėtų dalyvauti mokyme ar pasinaudoti kitomis priemonėmis.

               –Su gyvenamosios vietos keitimu susijusių išlaidų padengimas. Darbuotojai, sutinkantys dirbti darbą, dėl kurio reikės keisti gyvenamąją vietą, gaus vienkartinę 3 000 EUR sumą būtinosioms išlaidoms padengti.

               –Fiksuotosios sumos už internetą padengimas. Darbuotojams, neturintiems interneto namie ir jį įdiegiantiems tam, kad galėtų pasinaudoti mokymosi galimybėmis ar kitomis priemonėmis skaitmeninėse platformose, bus padengta iki 75 proc. mėnesio fiksuotosios sumos.

               –Įdarbinimo išmoka. Šia išmoka palengvinamas atleistų darbuotojų įdarbinimas pagal terminuotas ar nuolatines sutartis kitose įmonėse. Už kiekvieną pagal nuolatinę darbo sutartį priimtą darbuotoją įdarbinanti įmonė gaus po 3 000 EUR, už kiekvieną pagal terminuotą bent 12 mėnesių trukmės darbo sutartį priimtą darbuotoją – po 1 000 EUR.

               30.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               31.Ispanija pateikė reikiamos informacijos apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.

               Biudžeto sąmata

               32.Numatomos bendros išlaidos sudaro 1 428 000 EUR, iš kurių prie individualių poreikių pritaikytoms paslaugoms skiriama 1 334 000 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 94 000 EUR.

               33.Bendra iš EGF prašomos finansinės paramos suma yra 856 800 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                        (*)

                        Numatomos visos išlaidos

                        (EUR)
                        (**)

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Įžanginiai ir informaciniai susirinkimai
                           (acción de acogida)

                        250

                        204

                        51 000

                        Profesinis orientavimas
                           (orientación, asesoramiento laboral e itinerario personalizado de inserción)

                        250

                        408

                        102 000

                        Įdarbinimas
                           (job placement)

                        250

                        476

                        119 000

                        Mokymas
                           (formación)

                        230

                        2 000

                        460 000

                        Verslumo skatinimas
                           (emprendimiento)

                        30

                        2 000

                        60 000

                        Parama verslui steigti
                           (incentivo para establecimiento de negocio)

                        16

                        13 400

                        214 400

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        1 006 400

                        (75,44 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        Dalyvavimo išmoka
                           (incentivo para participar)

                        170

                        600

                        102 000

                        Su kelionėmis į mokymo vietą susijusių išlaidų padengimas
                           (incentivo para desplazamiento)

                        50

                        300

                        15 000

                        Parama priklausomų asmenų globėjams
                           (Incentivos que remuevan obstáculos que impidan la participación)

                        50

                        1 500

                        75 000

                        Su gyvenamosios vietos keitimu susijusių išlaidų padengimas
                        (incentivo por traslado)

                        5

                        3 000

                        15 000

                        Fiksuotosios sumos už internetą padengimas
                        (incentivo para disponer de accesso a Internet en el domicilio)

                        150

                        404

                        60 600

                        Įdarbinimo išmoka
                        (incentivo empleadores)

                        25

                        2 400

                        60 000

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        327 600

                        (24,56 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        90 000

                        3. Informavimas ir viešinimas

                        –

                        4 000

                        4. Kontrolė ir ataskaitų teikimas

                        –

                        0

                        Tarpinė suma (c):

                        Visų išlaidų procentinė dalis

                        –

                        94 000

                        (6,58 %)

                        Visos išlaidos (a + b + c):

                        –

                        1 428 000

                        EGF parama (60 proc. visų išlaidų)

                        –

                        856 800

               (*) Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje.

               (**) Bendros sąnaudos netikslios dėl suapvalinimo.

               34.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Ispanija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvaus darbo paieškos ar mokymosi veikloje.

               35.Ispanija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               36.Prie individualių poreikių pritaikytas paslaugas tiksliniams paramos gavėjams Ispanija pradėjo teikti 2016 m. rugsėjo 20 d. Todėl šių veiksmų išlaidos bus laikomos tinkamomis finansuoti EGF lėšomis nuo 2016 m. rugsėjo 20 d. iki 2018 m. rugsėjo 20 d.

               37.Pirmąsias administracines išlaidas, susijusias su EGF įgyvendinimu, Ispanija patyrė 2015 m. spalio 1 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2015 m. spalio 1 d. iki 2019 m. kovo 20 d.

               Nacionalinių ar Sąjungos fondų lėšomis finansuojamų veiksmų papildomumas

               38.Nacionalinio išankstinio finansavimo ar bendro finansavimo šaltinis yra SERVEF
                  22
                viešasis finansavimas (autonominės vyriausybės viešoji įdarbinimo tarnyba).

               39.Ispanija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               40.Ispanija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su darbuotojų atstovais, socialiniais partneriais, atitinkama darbdavių asociacija ir vietos (Sagunto) valdžios institucijomis.

               41.Buvusių Bosal (įmonės, kuri atleido daugumą su šia paraiška susijusių darbuotojų) darbuotojų atstovai, susirūpinę dėl pažeidžiamos darbuotojų padėties po pranešimo apie įmonės uždarymą, pranešė SERVEF norintys paremti paraišką dėl EGF paramos.  2015 m. spalio 1 d. susitikime buvo nuspręsta teikti paraišką dėl EGF paramos. Kituose posėdžiuose buvo apibrėžtos darbuotojams skirtinos priemonės ir jų tvarkaraštis.

               Valdymo ir kontrolės sistemos

               42.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Ispanija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo (ESF) Ispanijai teikiamą paramą. The Dirección General de Financiación y Fondos Europeos bus tarpinė vadovaujančiosios institucijos įstaiga.

               Susijusios valstybės narės įsipareigojimai

               43.Ispanija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               44.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  23
               , 12 straipsnyje.

               45.Išnagrinėjusi paraišką pagal EGF reglamento 13 straipsnio 1 dalyje nustatytas sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 856 800 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               46.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  24
                13 punkte.

               Susiję teisės aktai

               47.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateiks pasiūlymą pervesti 856 800 EUR sumą į atitinkamą biudžeto eilutę.

               48.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  pagal Ispanijos paraišką „EGF/2016/004 ES/Comunidad Valenciana, automobiliai“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  25
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
                  26
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  27
                12 straipsnyje;

               (3)2016 m. birželio 21 d. Ispanija pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE) priskiriamas 2 red. 29 skyriui (Variklinių transporto priemonių, priekabų ir puspriekabių gamyba) teritorinių statistinių vienetų nomenklatūros (NUTS)
                  28
                2 lygmens Ispanijos Valensijos autonominiame regione (ES52). Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)pagal Reglamento (ES) Nr. 1309/2013 4 straipsnio 2 dalį Ispanijos paraiška laikoma priimtina, kadangi dėl darbuotojų atleidimo daromas didelis poveikis užimtumui ir vietos, regiono ar šalies ekonomikai.

               (5)todėl iš EGF turėtų būti mobilizuota 856 800 EUR suma finansinei paramai pagal Ispanijos pateiktą paraišką suteikti;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 856 800 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  29Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  OICA duomenų bazė.

                     (7)
                  ACEA, Automobilių pramonės vadovas (2016–2017 m.).

                     (8)
                  Žr. 10 išnašą.

                     (9)
                  ACEA, Automobilių pramonės vadovas (2016–2017 m.).

                     (10)
                  Grindžiamos globalizacijos sukeltais prekybos pokyčiais: EGF/2016/004 ES Comunidad Valenciana, automobilių pramonė (šio pasiūlymo dėl sprendimo objektas) ir EGF/2007/001 FR PSA tiekėjai. KOM(2007) 415; EGF/2007/010 PT Lisboa Alentejo. KOM(2008) 94; EGF/2008/002 ES Delphi. KOM(2008) 547; EGF/2008/004 ES Kastilija ir Leonas ir Aragonas. KOM(2009) 150; EGF/2009/013 DE Karmann. KOM(2010) 007; EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poland, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 ir EGF/2015/009 SE Volvo Trucks, COM(2016) 61
                     Grindžiamos pasauline finansų ir ekonomikos krize: ir EGF/2009/007 SE Volvo, KOM(2009) 602; EGF/2009/009 AT Steiermark, KOM(2009) 602; EGF/2009/019 FR Renault, KOM(2011) 420; EGF/2010/002 ES Cataluña automoción, KOM(2010) 453; EGF/2010/004 PL Wielkopolskie, KOM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgium, KOM(2011) 212; EGF/2011/003 DE Arnsbergas ir Diuseldorfas, automobilių pramonė, KOM(2011) 447; EGF/2011/005 PT Norte-Centro Automotive, KOM(2011) 664; ir EGF/2015/002 DE Adam Opel, COM(2015) 342.

                     (11)
                  EPA Q2 2016.

                     http://www.datosmacro.com/paro-epa/espana-comunidades-autonomas/valencia

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana, keramika, KOM(2010) 216;
                     EGF/2010/005 ES Comunidad Valenciana, gamtinis akmuo, KOM (2010) 617;
                     EGF/2010/009 ES Comunidad Valenciana, tekstilė, KOM(2010) 613;
                     EGF/2011/006 ES Comunidad Valenciana, pastatų statyba, COM(2012) 53;
                     EGF/2011/020 ES Comunidad Valenciana, avalynė, COM(2012) 204 ;
                     EGF/2013/004 ES Comunidad Valenciana, statybinės medžiagos, COM(2013) 635;
                     EGF/2013/008 ES Comunidad Valenciana, tekstilės gaminiai, COM(2014) 45;
                     EGF/2014/004 ES Comunidad Valenciana, metalas, COM(2014) 515;
                     EGF/2016/004 ES Comunidad Valenciana, automobilių pramonė (šio pasiūlymo dėl sprendimo objektas).

                     (14)
                  EGF/2014/004 ES Comunidad Valenciana, metalas, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                     (16)
                  Profesinės kompetencijos pažymėjimas (PKP).

                     (17)
                  Rizikos veiksnių analizė ir svarbieji valdymo taškai (RVASVT).

                     (18)
                  ISO 9001 nustatyti kokybės valdymo sistemai keliami reikalavimai.

                     (19)
                  ISO 14000 normos taikomos įvairiems aplinkos valdymo aspektams.

                     (20)
                  Europos kokybės vadybos fondo (EKVF) nustatytas modelis.

                     (21)
                  Šildymo, vėdinimo ir oro kondicionavimo sistemos.

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  OL L 347, 2013 12 20, p. 884.

                     (24)
                  OL C 373, 2013 12 20, p. 1.

                     (25)
                  OL L 347, 2013 12 20, p. 855.

                     (26)
                  OL C 373, 2013 12 20, p. 1.

                     (27)
                  2013 m. gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (28)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (29)
                   Date to be inserted by the Parliament before the publication in OJ.


               EUROPOS KOMISIJA
            Briuselis, 2016 01 20
            COM(2016) 1 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2015/007 BE/Hainaut-Namur Glass“)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. rugpjūčio 19 d. Belgija pateikė paraišką „EGF/2015/007 BE/Hainaut-Namur Glass“ dėl finansinės paramos iš EGF atleidus darbuotojus
                  2
                ekonomikos sektoriuje, kuris priskiriamas NACE 2 red. 23 skyriui (Kitų ne metalo mineralinių produktų gamyba) NUTS 2 lygmens Belgijos Heno (BE32) ir Namiūro (BE35) regionuose.

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        „EGF/2015/007 BE/Hainaut-Namur Glass“

                        Valstybė narė

                        Belgium (Belgija)

                        Susijęs (-ę) regionas (-ai) (NUTS
                           3
                         2 lygis)

                        Heno (BE32)

                        Namiūras (BE35)

                        Paraiškos pateikimo data

                        2015 m. rugpjūčio 19 d.

                        Paraiškos gavimo patvirtinimo terminas

                        2015 m. rugsėjo 2 d.

                        Prašymo dėl papildomos informacijos pateikimo terminas

                        2015 m. rugsėjo 2 d.

                        Papildomos informacijos pateikimo terminas

                        2015 m. spalio 28 d.

                        Vertinimo atlikimo terminas

                        2016 m. sausio 20 d.

                        Intervencijos kriterijus

                        EGF reglamento 4 straipsnio 2 dalis

                        Susijusių įmonių skaičius

                        2

                        Ekonominės veiklos sektorius (-iai)

                        (NACE 2 red. skyrius)
                           4

                        23 skyrius (Kitų nemetalo mineralinių produktų gamyba)

                        Ataskaitinis laikotarpis (devynių mėnesių):

                        2014 m. rugpjūčio 31 d. – 2015 m. gegužės 31 d.

                        Atleistų darbuotojų skaičius ataskaitiniu laikotarpiu

                        412

                        Bendras reikalavimus atitinkančių paramos gavėjų skaičius

                        412

                        Bendras tikslinių paramos gavėjų skaičius

                        412

                        Tikslinių nedirbančių, nesimokančių ir mokymuose nedalyvaujančių jaunuolių (NEET) skaičius

                        100

                        Prie individualių poreikių pritaikytoms paslaugoms skirtas biudžetas (EUR)

                        1 758 507

                        EGF paramai įgyvendinti skirtas biudžetas
                           5
                         (EUR)

                        67 400

                        Visa suma, EUR

                        1 825 907

                        EGF parama, EUR (60 %)

                        1 095 544

               PARAIŠKOS VERTINIMAS

               Procedūra

               4.Belgija paraišką „EGF/2015/007 BE/Hainaut-Namur Glass“ pateikė 2015 m. rugpjūčio 19 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje nustatyti intervencijos kriterijai. Komisija patvirtino gavusi paraišką per dvi savaites nuo paraiškos pateikimo ir kartu paprašė Belgijos pateikti papildomos informacijos. Tokia papildoma informacija buvo pateikta per aštuonias savaites, pratęsus terminą dviem savaitėmis tinkamai pagrįstu Belgijos prašymu. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2016 m. sausio 20 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 412 darbuotojų, atleistų iš darbo ekonomikos sektoriuje, kuris priskiriamas NACE 2 red. 23 skyriui (Kitų nemetalo mineralinių produktų gamyba). Darbuotojai atleisti iš įmonės NUTS 2 lygio Belgijos Heno (BE32) ir Namiūro (BE35) regionuose.

                        Įmonės ir atleistų darbuotojų skaičius per ataskaitinį laikotarpį

                        „AGS Glass“

                        144

                        „Saint-Gobain Glass“

                        268

                        Iš viso įmonių: 2

                        Iš viso atleistų darbuotojų:

                        412

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        412

               Intervencijos kriterijai

               6.Belgija pateikė paraišką laikydamasi EGF reglamento 4 straipsnio 2 dalyje nustatytų intervencijos kriterijų, nukrypdama nuo 4 straipsnio 1 dalies b punkto kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų.NUTS 2 lygio Heno (B32) ir Namiūro (B35) regionuose kartu sudėjus buvo atleista 412 darbuotojų.

               7.Šios paraiškos ataskaitinis devynių mėnesių laikotarpis – 2014 m. rugpjūčio 31 d.–2015 m. gegužės 31 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Apskaičiuotas ataskaitiniu laikotarpiu atleistų darbuotojų skaičius:

               –412 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 412.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Belgija teigia, kad Sąjungos prekyba stiklo gaminiais pastaraisiais metais susidūrė su rimtais sunkumais. Nors 2000–2013 m. paklausa Europoje nekito, per tą laikotarpį importas smarkiai padidėjo ir užsienio gamintojai užima vis didesnę Europos rinkos dalį
                  6
               . Tai galima paaiškinti tuo, kad Azijos (ypač Kinijos) pertekliniai gamybos pajėgumai sąlygojo spaudimą mažinti kainas, kurį Europos gamintojams sunku atlaikyti dėl didesnių gamybos sąnaudų ir griežtesnių aplinkos apsaugos standartų, visų pirmą dėl CO2 taršos leidimų
                  7
               . Nors besivystančios ekonomikos šalyse paklausa padidėjo, Europai nepavyko eksporto rinkose padidinti savo rinkos dalies. 2007–2012 m. gamyba šioje paraiškoje minimame Europos plokščiojo stiklo gamybos sektoriuje sumažėjo 20 proc
                  8
               . 2000–2010 m. visame stiklo gamybos sektoriuje Europoje užimtumas sumažėjo 32 proc. (ypač Vokietijoje, Lenkijoje, Prancūzijoje ir Belgijoje)
                  9
               . Belgijoje stiklo gamyba 2009 m. pirmą kartą nuo septintojo dešimtmečio vidurio siekė mažiau nei 1 mln. tonų, o 2011 m. ir 2012 m. gamybos apimtis toliau mažėjo po 5 proc. kiekvienais metais
                  10
               . Likusieji Europos gamintojai gamybą daugiausia perkelia į Aziją, tad užimtumas šiame sektoriuje Europoje nuo 2010 m. sumažėjo 12 proc. ir 27 proc. – nuo 2000 m.

               11.Iki šiol dėl kitų nemetalo mineralinių produktų gamybos sektoriaus buvo pateiktos penkios EGF paraiškos, iš kurių dvi (įskaitant šią) grindžiamos globalizacijos sukeltais prekybos pokyčiais ir trys – pasauline finansų ir ekonomikos krize.

               Darbuotojų atleidimą ir darbo veiklos nutraukimą lemiantys įvykiai

               12.Įvykis, lėmęs darbuotojų atleidimą, – dviejų gamyklų Valonijoje, priklausiusių dviem bendrovėms, „AGC Europe SA“ ir „Saint-Gobain Glass Benelux“, uždarymas. Šios dvi gamybos vietos buvo įsikūrusios atitinkamai Namiūro ir Heno regionuose. 2006–2010 m. bendrovė „AGC Europe SA“ į savo gamyklą, esančią Roux (Heno),  investavo daugiau kaip 48 mln. EUR, tačiau dėl itin didelės Azijos gamintojų (visų pirma Kinijos ir Japonijos) konkurencijos ir tebesitęsiančių nepalankių Europos ekonomikos sąlygų 2014 m. bendrovė buvo priversta nutraukti gamybą. Bendrovė „Saint-Gobain Glass Benelux“ 2013 m. dėl stiklo gamybos susidūrė su panašiomis problemomis, kai Tolimųjų Rytų pertekliniai pajėgumai lėmė, kad Azijos gamintojai sukėlė spaudimą kainoms. 2014 m. bendrovė „Saint-Gobain Glass Benelux“ nutraukė gamybą Auvelais (Namiūro regionas).

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               13.Valonijos regionas turi gilias stiklo gamybos tradicijas, jame yra nemažai didelių bendrovių. Tačiau kelios iš šių bendrovių pastaraisiais metais susidūrė su sunkumais, ypač 2008 m. prasidėjus finansų ir ekonomikos krizei. Darbo vietų skaičius stiklo gamybos sektoriuje Namiūro ir Heno regionuose 2007–2012 m. sumažėjo nuo 3 940 iki 3 170 (-19 proc.)
                  11
               . Padėtį dar labiau apsunkino tai, kad Valonijoje visas gamybos sektorius mažino gamybos apimtį, ir 2013 m. buvo prarastos 1 236 darbo vietos, o 2014 m. – 1 878 darbo vietos. Heno susiklostė ypač sudėtinga darbo rinkos padėtis; šioje vietovėje užimtumo lygis siekia 52,7 proc. (9,2 procentiniais punktais mažesnis už nacionalinį vidurkį), o nedarbo lygis siekia 14,5 proc. (5,9 procentinio punkto didesnis už nacionalinį vidurkį)
                  12
               . Namiūro nedarbo ir užimtumo rodikliai, palyginti su nacionaliniu vidurkiu, taip pat rodo pablogėjusi padėtį. Šių dviejų regionų darbo rinkoms taip pat būdingas didelis nekvalifikuotų darbuotojų skaičius (beveik pusė darbo ieškančių asmenų Namiūre ir kiek daugiau kaip pusė darbo ieškančių asmenų Heno neturi vidurinio išsilavinimo). Sumažinus gamybos apimtį visame apdirbamosios pramonės sektoriuje šios paraiškos tikslinei grupei rasti panašias darbo vietas bus itin sunku ir neabejotinai prireiks kvalifikacijos kėlimo priemonių.

               Išaiškinimas dėl išskirtinių aplinkybių, susijusių su prašymo priimtinumu

               14.Belgija teigia, kad nepaisant to, kad per devynis mėnesius atleista mažiau nei 500 darbuotojų, atsižvelgiant į išskirtines aplinkybes ir į tai, kad daromas didelis poveikis vietos, regiono arba šalies ekonomikai, šiai paraiškai vis tiek turėtų būti taikomas EGF reglamento 4 straipsnio 1 dalies b punktas. Stiklo gamybos sektorius yra tradiciškai svarbus Valonijos pramonės sektorius. Daugiau kaip trečdalis Belgijos stiklo gamybos vienetų ir 58 proc. visų Belgijos darbo vietų šiame sektoriuje yra šiame regione. 2013 m. „Saint-Gobain Group“ buvo priversta Valonijoje uždaryti dar vieną gamyklą, dėl kurios buvo pateikta paraiška „EGF/2013/011 BE/Saint-Gobain Sekurit“. Be to, 12,3 proc. susijusių regionų darbo jėgos dirba apdirbamosios pramonės sektoriuje, kuriame nuo 2007 m. užimtumo lygis sumažėjo 8 procentiniais punktais. Palyginti ir su visa Valonija, ir su visa Belgija, Heno ir Namiūro darbo vietų stiklo gamybos sektoriuje prarasta gerokai daugiau (darbo vietų skaičius sumažėjo 19 proc.). Su šiuo atveju susijusias išskirtines aplinkybes taip pat patvirtino ir Belgijos valdžios institucijos, nurodydamos pablogėjusią darbo rinkos padėtį šiuose dviejuose regionuose, kaip matyti iš mažesnio nei vidutinis užimtumo lygio, didelio nekvalifikuotų darbuotojų skaičiaus ir aukšto ilgalaikio nedarbo lygio (36,4 proc. Namiūre ir 39,0 proc. Heno).

               Tiksliniai paramos gavėjai ir siūlomi veiksmai

               Tiksliniai paramos gavėjai

               15.Apskaičiuota, kad priemonėmis pasinaudos 412 atleistų darbuotojų. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius

                        Lytis

                        Vyrai

                        403

                        (97,82 proc.)

                        Moterys

                        9

                        (2,18 proc.)

                        Pilietybė

                        ES piliečiai

                        405

                        (98,30 proc.)

                        Ne ES piliečiai

                        7

                        (1,70 proc.)

                        Amžiaus grupė

                        15–24 m.

                        0

                        (0 proc.)

                        25–29 m.

                        22

                        (5,34 proc.)

                        30–54 m.

                        293

                        (71,12 proc.)

                        55–64 m.

                        97

                        (23,54 proc.)

                        Vyresni nei 64 m.

                        0

                        (0 proc.)

               16.Be to, Belgija suteiks prie individualių poreikių pritaikytas EGF bendrai finansuojamas paslaugas ne daugiau kaip 100 nesimokančių, nedirbančių ir mokymuose nedalyvaujančių jaunuolių (NEET jaunuolių) iš Heno regiono, kurie paraiškos pateikimo dieną buvo jaunesni kaip 25 metų, atsižvelgiant į tai, kad 15 dalyje nurodyti 144 darbuotojai buvo atleisti NUTS 2 lygmens Heno (B32) regione, kuris atitinka reikalavimus pagal Jaunimo užimtumo iniciatyvą.

               17.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 512.

               Siūlomų veiksmų tinkamumas

               18.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

               –Parama, konsultacijos ir (arba) integracija. Šios paslaugos teikiamos remiantis įprastine perkvalifikavimo skyrių vykdoma veikla. Šias paslaugas teiks FOREM
                  13
                specialistų komanda, bendradarbiaudama su buvusiems darbuotojams atstovaujančiomis organizacijomis, kad paskatintų juos dalyvauti priemonėse ir padėtų jiems tvarkyti administracinius reikalus. Siekiant, kad darbuotojai lengviau palaikytų ryšius, paslaugos teikiamos bendrai visiems atleistiems darbuotojams tam skirtose patalpose. Paslaugas sudaro trijų rūšių veiksmai: i) bendrieji darbo paieškos metodai (CV ir motyvacinio laiško rengimas, interneto išteklių naudojimas ir pan.); ii) individualūs pokalbiai su FOREM konsultantu (įgūdžių patikrinimas, karjeros modelis, konsultacijos dėl mokymo ir t. t.); iii) visiems nemokamai suteikiama galimybė naudotis darbo paieškos priemonėmis (IT įranga su prieiga prie interneto, telefonu, specialiais dokumentais ir t. t.).

               –Darbo paieškos palengvinimas. FOREM imsis konkrečių veiksmų, kuriais bus siekiama padėti darbuotojams ieškoti darbo ir išspręsti persikvalifikavimo problemas. Pvz., bus rengiami atleistų darbuotojų susitikimai su galimais darbdaviais (tinkamo darbo paieška), įmonių vizitai, susitikimai su įdarbinimo agentūrų atstovais siekiant pasirengti pokalbiui dėl darbo, taip pat bus keičiamasi patirtimi su kitais darbuotojais, kurie jau persikvalifikavo arba rado darbą po kolektyvinio atleidimo.

               –Integruotas mokymas. Įvairių specialių mokymo kursų paslaugas teiks FOREM, mokymo centrai (pranc. Centres de competences) arba IFAPME
                  14
               . Pirmiausia FOREM darbuotojai padės kiekvienam dalyviui apibrėžti su darbu susijusius savo tikslus ir pasirinkti vieną iš siūlomų mokymo modulių. Pasibaigus kiekvienam mokymo moduliui naujus įgūdžius galima įvertinti ir patvirtinti dokumentais. Atsižvelgiant į mokymo rūšį ir kvalifikacijos sritį dalyviai gaus oficialų įgūdžių patvirtinimą (t. y. kvalifikacijos pažymėjimą), kursų lankymo pažymėjimą (kvalifikacijos sritims ar profesijoms, kurių oficialiai patvirtinti neįmanoma) arba įgūdžių pripažinimą (ne per oficialius mokymo kursus įgytiems įgūdžiams ir kvalifikacijai patvirtinti).

               –Patirties perdavimas. Patyrę darbuotojai gali tapti techninio išsilavinimo srities mokytojais arba instruktoriais ir taip išplėsti savo įgūdžius ir praktinę patirtį. Siekiant paskatinti tinkamus darbuotojus mokytis ir tapti profesinio rengimo mokytojais FOREM ir įvairių techninio išsilavinimo įstaigų filialų federacijos sukurs specialų informuotumo didinimo ir parengiamojo mokymo modulį.

               –Parama įmonėms steigti. Darbuotojams, ketinantiems pradėti nuosavą verslą, bus teikiamos konsultacijos ir parama viso proceso metu. Bus vykdoma dviejų rūšių paramos veikla: i) bendri informaciniai susitikimai, per kuriuos didinamas informuotumas apie verslo kūrimo galimybes, teikiama informacija apie teisinius klausimus ir paramos verslo kūrimui priemones; ii) asmeniniai pokalbiai su suinteresuotaisiais darbuotojais siekiant apžvelgti jų planus ir supažindinti su verslo paramos organizacijomis bei paslaugų teikėjais.

               –Parama kolektyviniams projektams. Darbuotojams, kurie kartu kaip grupė gali svarstyti apie galimybę įsteigti socialinę įmonę, konsultacijas ir paramą teiks speciali konsultavimo įmonė ir perkvalifikavimo skyrius. Tokia paramos veikla bus informaciniai ir informuotumo apie verslo kūrimo ir pagrindinius vadovavimo įgūdžius didinimo susitikimai, taip pat konsultacijos dėl įmonės steigimo (pvz., verslo plano rengimo, teisinių statutų rengimo, rinkodaros ir t. t.). Paraiškas vertina ir dėl dotacijos skyrimo sprendžia paramos komitetas, kurį sudaro darbdavių organizacijų, profesinių sąjungų ir FOREM atstovai. Kiekvienas projekte dalyvaujantis darbuotojais gali gauti 5 000 EUR dotaciją (visų dalyvaujančių darbuotojų lėšos sutelkiamos). Dotacijas galima naudoti įrangai, prekėms, reklamos, konsultavimo, mokymo paslaugoms ir pan. pirkti. Dotacijas administruos konsultavimo įmonė, kuri FOREM teiks ataskaitas  apie išlaidų panaudojimą (sąskaitas faktūras ir patvirtinamuosius dokumentus).

               –Išmokos. Dalyviai taip pat galės gauti darbo paieškos išmokas ir mokymo išmokas.

               Prie individualių poreikių pritaikytos paslaugos, kurios turi būti teikiamos NEET jaunuoliams, grindžiamos metodu, panašiu į išdėstytą pirmiau, ir jas sudaro tokie veiksmai:

               –Įtraukimas ir konsultavimas. Atlikus išsamią profilio analizę, jaunuoliai bus iš karto nukreipti mokytis, arba jiems bus pasiūlyti specialūs įvadiniai kursai, skirti pasitikėjimui savimi didinti ir interesams nustatyti.

               –Mokymas. Įvairių specialių mokymo kursų paslaugas teiks FOREM, mokymo centrai (pranc. Centres de competences) arba IFAPME.

               –Prie individualių poreikių pritaikytas kvalifikacijos kėlimas. Kiekvienam šioje priemonėje dalyvaujančiam NEET jaunuoliui bus parengtas prie individualių poreikių pritaikyto kvalifikacijos kėlimo planas.

               –Išmokos. Dalyviams taip pat bus siūlomos darbo paieškos išmokos ir mokymo išmokos.

               19.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               20.Belgijos valdžios institucijos pateikė prašomą informaciją apie veiksmus, kurie susijusiai įmonei yra privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų.

               Biudžeto sąmata

               21.Numatomos bendros išlaidos sudaro 1 825 907 EUR, iš kurių prie individualių poreikių pritaikytoms paslaugoms skiriama 1 758 507 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 67 400 EUR.

               22.Bendra iš EGF prašomos finansinės paramos suma yra 1 095 544 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)
                           15

                        Numatomos visos išlaidos

                        (EUR)

                        Prie individualių poreikių pritaikytos paslaugos (pagal EGF reglamento 7 straipsnio 1 dalies a ir c punktus)

                        Perkvalifikavimas (Reconversion)

                        Parama, konsultacijos, integracija (Accompagnement/Orientation/Insertion)

                        412

                        2 378

                        979 602

                        Darbo paieškos palengvinimas (Dynamisation de la recherche d'emploi)

                        100

                        325

                        32 500

                        Mokymas (Formation)

                        Integruotas mokymas (Formations intégrées)

                        140

                        849

                        118 850

                        Patirties perdavimas (Transmission d’expérience)

                        6

                        1 000

                        6 000

                        Verslumo skatinimas (Aide à la creation d'emploi)

                        Parama įmonėms steigti (Autocreation d'emploi individuelle)

                        100

                        350

                        35 000

                        Parama kolektyviniams projektams (Soutien à l'emergence de projets collectifs)

                        10

                        8 000

                        80 000

                        NEET: Įtraukimas ir konsultavimas (Mobilisation et orientation)

                        100

                        3 215

                        321 510

                        NEET: Integruotas mokymas (Formations intégrées)

                        50

                        850

                        42 500

                        NEET: Prie individualių poreikių pritaikytas kvalifikacijos kėlimas (Remédiation et mise à niveau)

                        35

                        1 300

                        45 500

                        Tarpinė suma (a):

                        prie individualių poreikių pritaikytų paslaugų paketo proc. dalis

                        –

                        1 661 462

                        (94,48 proc.)

                        Išmokos ir paskatos (pagal EGF reglamento 7 straipsnio 1 dalies b punktą)

                        Darbo paieškos išmoka (Allocations de recherche d'emploi)

                        412

                        139

                        57 423

                        Mokymo išmokos (Allocations de formation)

                        140

                        88

                        12 372

                        NEET: Darbo paieškos išmokos (Indemnités stagiaires recherche d'emploi)

                        100

                        210

                        21 000

                        NEET: Mokymo išmokos (Indemnités stagiaires formation)

                        50

                        125

                        6 250

                        Tarpinė suma (b):

                        prie individualių poreikių pritaikytų paslaugų paketo proc. dalis

                        –

                        97 045

                        (5,52 proc.)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        13 400

                        3. Informavimas ir viešinimas

                        –

                        45 000

                        4. Kontrolė ir ataskaitų teikimas

                        –

                        9 000

                        Tarpinė suma (c):

                        Bendrų išlaidų procentinė dalis:

                        –

                        67 400

                        (3,69 proc.)

                        Visos išlaidos (a + b + c):

                        –

                        1 825 907

                        EGF parama (60 proc. visų išlaidų)

                        –

                        1 095 544

               23.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Šie veiksmai taikomi su sąlyga, kad tiksliniai paramos gavėjai patys aktyviai dalyvautų ieškant darbo ar mokymuose.

               24.Belgija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               25.Prie individualių poreikių pritaikytas paslaugas tiksliniams paramos gavėjams Belgija pradėjo teikti 2014 m. rugsėjo 10 d. Todėl šių veiksmų išlaidos bus laikomos tinkamomis finansuoti EGF lėšomis nuo 2014 m. rugsėjo 10 d. iki 2017 m. rugpjūčio 19 d.

               26.Pirmąsias administracines išlaidas, susijusias su EGF įgyvendinimu, Belgija patyrė 2014 m. liepos 9 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2014 m. liepos 9 d. iki 2018 m. vasario 19 d.

               Nacionalinių ar Sąjungos fondų finansuojamų veiksmų papildomumas

               27.Nacionalinio išankstinio finansavimo ar bendro finansavimo dalį skirs Valonijos valstybinė užimtumo tarnyba (FOREM) ir Valonijos regionas.

               28.Belgija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               29.Belgija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su visais suinteresuotaisiais subjektais, įskaitant socialinius partnerius, įmones ir valstybines užimtumo tarnybas. Stebėsenos komitetas šiems suinteresuotiesiems subjektams padės atidžiai stebėti, kaip įgyvendinamos pasiūlytos priemonės.

               Valdymo ir kontrolės sistemos

               30.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Belgija pranešė Komisijai, kad finansinę paramą valdys ir kontroliuos tos pačios institucijos, kurios yra atsakingos už Europos socialinio fondo teikiamą paramą.

               Susijusios valstybės narės prisiimti įsipareigojimai

               31.Belgija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               32.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  16
               , 12 straipsnyje.

               33.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 095 544 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               34.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  17
                13 punkte.

               Susiję teisės aktai

               35.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 095 544 EUR sumą į atitinkamą biudžeto eilutę.

               36.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Belgijos paraiška „EGF/2015/007 BE/Hainaut-Namur Glass“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  18
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  19
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  20
                12 straipsnyje;

               (3)2015 m. rugpjūčio 19 d. Belgija pateikė paraišką „EGF/2015/007 BE/Hainaut-Namur Glass“ dėl finansinės paramos iš EGF atleidus darbuotojus ir nutraukus veiklą ekonomikos sektoriuje, kuris priskiriamas NACE 2 red. 23 skyriui (Kitų ne metalo mineralinių produktų gamyba) NUTS
                  21
                2 lygmens Belgijos Heno (BE32) ir Namiūro (BE35) regionuose. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)remdamasi Reglamento (ES) Nr. 1309/2013 6 straipsnio 2 dalimi, Belgija nusprendė 100 nedirbančių ir nesimokančių jaunuolių (NEET) taip pat teikti iš EGF bendrai finansuojamas prie individualių poreikių pritaikytas paslaugas;

               (5)pagal Reglamento (ES) Nr. 1309/2013 4 straipsnio 2 dalį Belgijos paraiška laikoma priimtina, kadangi dėl darbuotojų atleidimo daromas didelis poveikis užimtumui ir vietos, regiono ir šalies ekonomikai;

               (6)todėl iš EGF turėtų būti mobilizuota 1 095 544 EUR suma finansinei paramai pagal Belgijos pateiktą paraišką suteikti;

               (7)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 095 544 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]
                  22
               .

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (EB) Nr. 1309/2013 7 straipsnio ketvirtos pastraipos nuostatų.

                     (6)
                  Stiklo gamybos sektoriaus apžvalga, Cambridge Econometrics, 2014 m. spalio 22 d.

                     (7)
                  2013 m. metinė ataskaita, Fédération de l’industrie du Verre.

                     (8)
                  Une politique industrielle pour le secteur de Verre, Comité Economique et social européen, 2014 m. liepos 8 d.

                     (9)
                  SYNDEX, 2013 m. spalio 23 d.

                     (10)
                  2013 m. metinė ataskaita, Fédération de l’industrie du Verre.

                     (11)
                  FOREM duomenys.

                     (12)
                  SPF Economie, Classes moyennes et Energie, Enquête sur les forces de travail, 2015 m.

                     (13)
                  Valonijos valstybinė užimtumo tarnyba

                     (14)
                  IFAPME (Institut wallon de Formation en Alternance et des indépendants et Petites et Moyennes Entreprises) – viešųjų mokymų institutas, kuris rengia dvejopus su darbu susijusius mokymus – pameistrystės stažuotes ir specialius kursus MVĮ vadovams.

                     (15)
                  Sąmata pagal dalyvių skaičių ir visas išlaidas

                     (16)
                  OL L 347, 2013 12 20, p. 884.

                     (17)
                  OL C 373, 2013 12 20, p. 1.

                     (18)
                  OL L 347, 2013 12 20, p. 855.

                     (19)
                  OL C 373, 2013 12 20, p. 1.

                     (20)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (21)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (22)
                  Date to be inserted by the Parliament before the publication in OJ.